Svjetski kup u biatlonu 1983/1984.
Svjetski kup u biatlonu 1983/84. je sedmo po redu takmičenje biatlonaca za Svjetski kup u biatlonu u organizaciji tadašnje sportske organizacije Union Internationale de Pentathlon Moderne (UIPMB). Sezona je počela 6. januara 1984. u Falunu u Švedskoj, a završena 10. marta 1984. u Holmenkollenu u Norveškoj. U ovoj sezoni, takmičenja su održavana po drugi put u ženskoj konkurenciji. Takmičenja u muškoj konkurenciji održana su u disciplinama pojedinačno na 20 km, sprint 10 km i štafeta 4 × 7,5 km, a u ženskoj pojedinačno na 10 km, sprint 5 km i štafeta 3x5 km. Vrhunac takmičenja bile su Zimske olimpijske igre u SFRJ u Sarajevu, na kojima su održana biatlonska takmičenja samo u muškoj konkurenciji, te Svjetsko prvenstvo u biatlonu u francuskom Chamonixu, na kom su nastupile samo biatlonke. Ukupni pobjednik Svjetskog kupa u muškoj konkurenciji postao je biatlonac Istočne Njemačke Frank-Peter Roetsch, dok je u ženskoj konkurenciji pobijedila Norvežanka Mette Mestad.